Բլուկրանս (կամուրջ)

Բլուկրանս (, ), բետոնե մեկ թռիչքանի ավտոմոբիլային կամուրջ ՀԱՀ-ում։

Նկարագրություն 
Կամուրջը կտրում-անցնում է Բլուկրանս գետը, որը բաժանում է Արևելյան Կապի (Սառա Բաարտմանի գավառ) և Արևմտյան Կապի (Էդենի գավառ) գավառները։ Կամրջի ընդհանուր երկարությունը կազմում է  451 մետր, միակ թռիչքի երկարությունը 272 մետր է, ջրի մակարդակից առավելագույն բարձրությունը 216 մետր, որն աշխարհի ամենաբարձր կամուրջների ցանկում 36-րդն է և 66- րդն ամենաերկար կամարավոր թռիչք ունեցող կամուրջների ցանկում։

Կամրջի լայնությունը կազմում է 16 մետր, այն պահում  են 23 զույգ սյուներ։ Կամրջի շինարարությունը շարունակվեց 1980 թվականից մինչև 1983 թվականի հունիսը, բացումը տեղի ունեցավ 1983 թվականի հունիսի 10-ին, նախատեսված ժամկետից հինգ ամիս առաջ։ Շինարարության արժեքը կազմեց 11 միլիոն ռանդ։ Շինարարության ավարտի պահին, այն Աֆրիկայի ամենամեծ  բետոնե կամարավոր կամուրջն էր և աշխարհում չորրորդն այդ տիպի կամուրջների մեջ։ Հիմնական կամարի զանգվածը կազմում էր շուրջ 12 հազար տոննա։

Բլուկրանս կամուրջը համարվում է N2 ճանապարհի մի մասը։ Մոտակա բնակավայրերն են,  Քոլդսթրիմ քաղաքը և Նեյչերս Վալլի գյուղը։

Կամրջի վրա է գտնվում բանջի-ջամպինգ Bloukrans Bridge Bungy թռիչքային առևտրային կետը, որը ամենաբարձրն է աշխարհում համանման օբյեկտների մեջ, թռիչքն իրականացվում է շուրջ 160 մետր բարձրությունից։ Հենց  Բլուկրանս կամրջից 1990 թվականին իրականացվեց բանջի առաջին թռիչքն Աֆրիկայում։

Պատկերասրահ

Գրականություն 
 Abdunur, C (2001). "Bloukrans Bridge – Le pond de Bloukrans". Arch 01. troisieme conference internationale sur les ponts en arc. p. 35. ISBN 2-85978-347-4.

Ծանոթագրություններ

Արտաքին հղումներ 
 Bloukrans Bridge at structurae.net website
 Face Adrenalin, the bungee operators at the bridge.

1983 կառուցված կամուրջներ
Բետոնե կամուրջներ
Հարավաֆրիկյան Հանրապետության շենքեր և կառույցներ